Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: 4. számú melléklet a 77/2002. (IV. 13.) Korm. rendelethez
Paragraph Index: 117

2. pontjában meghatározott általánosan mûvelõ, a másik a gyógypedagógiai alapozó képzési szakasz, amelyek együttesen a képzési idõhöz rendelt krediteknek mintegy 50%-át jelentik. Az általánosan mûvelõ képzési szakasz magában foglalja az értelmiségivé válást segítõ, illetve szakmai mûveltséget megalapozó ismereteket. Ezek között a filozófiai, a szociológiai, az esztétikai és tudománytörténeti ismeretek kreditértéke legalább 10 kreditpont. A gyógypedagógiai alapozó képzési szakasz magában foglalja a gyógypedagógia tudományának általánosan alapozó ismereteit, nevezetesen az általános gyógypedagógiai (10—15 kreditpont), a szociológiai (2—4 kreditpont), a humánbiológiai (12—16 kreditpont), a pszichológiai (10—15 kreditpont), a pedagógiai (10—14 kreditpont), a nyelvtudományi (5—8 kreditpont), a különbözõ mûveltségterületi és mûvészeti (25—35 kreditpont), valamint a speciális informatikai ismereteket (3—6 kreditpont), amelyekbõl legalább 2 kreditpont értékben a hátrányos helyzetû fiatalok nevelésére irányuló tantárgyat kell kialakítani. A gyógypedagógiai szakok egymással szakpárban folyó vagy újabb oklevelet adó képzésében a 2. pont elsõ két szakaszában elõírt kreditértékeket az újabb szakon teljes egészében teljesítettnek kell tekinteni; más pedagógus szakkal történõ szakpárosítás esetén vagy erre épülõ újabb oklevelet adó képzésben pedig az elõzõ bekezdésben részletezett egyes tanulmányi területeken megszerzett ismereteket legalább a zárójelben megjelölt kisebbik kreditpont értékében kell elfogadni. 2002/47. szám A fõiskolai szintû szakokon kötelezõen választandó tanári, illetve terapeuta szakágakban a nem speciálisan az adott szakhoz kapcsolódó közös tantárgyak legalább 30 kreditponttal beszámítandók egy másik szakhoz kapcsolódó azonos szakág választása esetén. A tanári szakágban e közös tantárgyak kreditértékeit más pedagógus szakkal történõ szakpárosítás, illetve újabb oklevelet adó képzés esetén is be kell számítani. Az egyetemi szintû szakon a közös képzési szakaszt valamely fõiskolai szintû gyógypedagógiai szak elvégzése jelenti, azaz a 2.1. pontban a fõiskolai szakokon megjelölt kreditértékeket elfogadottnak kell tekinteni.

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes